
Parlamentul  României

Camera  Deputaţilor

Comisia pentru industrii si servicii
                                                             Bucureşti, 22.09.1999

                                                                                           Nr. 174/XVIII/3

A V I Z

asupra proiectului de Lege privind aprobarea

 Ordonanţei Guvernului nr.103/1999 pentru modificarea şi completarea Ordonanţei Guvernului nr.35 din 5 august 1994 privind ratificarea Acordului 

de împrumut dintre România şi Banca Europeană pentru Reconstrucţie şi Dezvoltare, în valoare de 25 milioane dolari SUA destinat finanţării 

proiectului "Piaţa de Gros" Bucureşti, semnat

 la Bucureşti la 9 iunie 1994 
În conformitate cu prevederile art.86 din Regulamentul Camerei Deputaţilor, Comisia pentru industrii şi servicii a fost sesizată cu 
adresa  nr.317 din 06.09.1999 pentru dezbaterea şi avizarea acestui proiect de lege.

În cadrul şedinţei din data de 22.09.1999, comisia a examinat proiectul de lege supus dezbaterii şi a hotărât cu majoritate de voturi avizarea negativă a actului normativ, aviz pe care îl înaintează Comisiei pentru buget, finanţe şi bănci care este sesizată în fond.

Motivăm acest aviz prin faptul că la art.3 alin.(1) din Ordonanţa Guvernului nr.35/1994 se prevede expres numai plata de la bugetul statului doar pentru dobânzile şi comisioanele datorate de către Societatea Comercială "Piaţa de Gros", nu şi a ratelor scadente.

Conform art.74 alin (2) din Constituţia României proiectul de lege are un caracter de lege ordinară.

p. PREŞEDINTE,                                      SECRETAR,

    Alexandru Dumitru Radu                               Istvan Antal
Expert                                       

